Ревани

Ревани (, Дипотамија, до 1926 г. Ρέβανη, Ревани, ) — село во Нестрамско, Егејска Македонија, денес во општината Нестрам во областа Западна Македонија, Грција. Населението брои 379 жители (2021).

 Географија 
Селото се наоѓа на 35 км западно од градот Костур, во подножјето на планината Алевица по која оди границата со Албанија. На север Ревани се граничи со Шак и Пончара, на запад со Божиград и Видово, на југ со Зеленград, а на исток со Грлени.

 Историја 
 Во Отоманското Царство 
Селото во минатото било населено со Македонци. Албанскиот фолклорист Фатос Рапај запишал предание за ридот Џумба е Шќипес (во превод Албански Рид) раскажано од албански преселници од Ревани, според кое на овој рид во селото било решено да се убие секој оној што зборувал на „наметнатиот“ македонски во период кога подрачјето го држеле Македонци и наводно го забраниле албанскиот. Следното утро говедарот на македонски ги повикал селаните да ја пуштат стоката, и затоа бил фатен и убиен на истиот рид за да биде пример за другите. Случката во преданието веројатно е епизода од албанизацијата на Ревани и конфликтот на дојденците со недоволно поалбанчените македонски мештани.

На крајот од XIX век Ревани било албанско муслиманско село. Според статистиката на Васил К’нчов („Македонија. Етнографија и статистика“) во 1900 г. Ревани имало 340 жители Арнаути муслимани.

На Етнографската карта на Битолскиот Вилает од 1901 г. Ревани е претставено како чисто „турско“ село во Костурската каза на Горичкиот санџак со 50 куќи. Во тоа време муслиманското население неретко се нарекувало „турско“ без оглед на етничката припадност.

Грчката статистика од 1905 г. го прави истиот пропуст, претставувајќи го Ревани како „турско“ со 400 жители.Mapping Migration in Kastoria, Macedonia. Dipotamia .

На етничката карта на Костурското братство за 1912 г. Ревани се води како албанско село.

Пред 1923 г. во селото живееле следниве семејства: Аметовци (Ametlinj), Беголевци (Begolli), Бекулевци (Bekulli), Беулковци (Beulka), Чочоревци (Çoçore), Фаровци (Faro), Гелевци (Gjeli), Корчаревци (Korçarë), Личревци (Liçre), Ликовци (Lika), Манголевци (Mangollinj), Маноковци (Manoku), Нухревци (Nuhre), Пашовци (Pasho), Пупевци (Pupe), Родевци (Rrodhe), Џуревци (Xhurre), Јустревци (Ystre) и Зипревци (Zypret).

 Во Грција 
За време на Балканските војни селото било окупирано од грчка војска и во 1913 г. влегло во состав на Грција согласно Букурешкиот договор. Таа година населението броело 689 жители, кои во 1920 г. се зголемиле на 721. Во 1920-тите муслиманското население на Ревани е иселено во Албанија, а на негово место са доведени понтски Грци од Турција. Во 1928 г. тие броеле 438 лица или според други податоци 128 семејства сочинети од 493 лица.

Во 1925 г. е изградена црквата „Успение на пресв. Богородица“.

Во 1926 г. селото е преименувано во Дипотамија (во превод Дворечие).

За време на Втората светска војна во Ревани е создадена вооружена чета на грчките дојденци за терор врз македонското население.Мичев, Добрин. Българското национално дело в Югозападна Македония (1941 – 1944 г.)

За време на Граѓанската војна селото не пострадало. 13 деца се изнесени од државата како деца бегалци.

Жителите произведуваат жито, леќа и тутун, а се занимаваат и со сточарство.

 Албански топоними во Ревани пред иселувањето во 1923 г.Информатори: Емин Лиќи, 73-годишен и Али Лиќи, 68-годишен, обајцата од Ревани, иселени во 1923 г., на 5 август 1976 г. жители на Лушње, како и Неим Муслим Беголи, 72-годишен, од Ревани, иселен во 1923 г., во јануари 1970 г. жител на Валона. Име  Македонски  Опис Alevicë/a  Алевица  планина на Ј Arat e Lumit   ниви близу до центарот Branenicë/a  Браненица  шума и ниви на Ј Borroviq/i  Боровик  рид, ниви и пасиште на ЈИ Bregu i Vidhit   брег и поле на СИ Cekrovë/a  Церкова  ниви на И Cingaret  Цингарет  ниви на С Çurnok/u  Чурнок  ниви на И Dushnatrap/i  Душнатрап  ниви на И Furiqi i Shqiponjës  Фурики  карпа на Ј на која се гнездат орли Fush’ e Revanit  Реванско Поле  поле на СЗ Granopolet  Гранополе  поле на СИ Gungat  Гунга  ниви на Ј Gjeraqinë/a  Геракина  рид на З Kamen/i  Камен  рид на З Karavidhe/ja  Каравидија  поле и ниви на З Karoz/i  Кароз  ниви и чешма на Ј Klish e Vogël  Мала Црква  урнатини од црква и гробови во центарот Kodër e Abdullës   рид и ниви на И Kodër e Gjelit   рид и ниви на С Kodër e Sime   рид и ниви на З Koqë/a   ниви на И Koria e Bekulit  Бекулова Корија  рид со грмушки на И Koria e Hysit  Хисова Корија  рид со грмушки на И Koria e Selmaniçit  Селманчова Корија  дабова шума на И Koria e Xhemkës  Џемкина Корија  корија на СИ Koria e Zeqos  Зегова Корија  дабова и лескова корија на З Koriet e Sul Kamenit  Сулкаменска Корија  дабова шумичка Kroi i Bereqetit  Бериќетна Чешма  чешма во ценарот Kroi i Betallës  Беталина Чешма  чешма и блиско поле на З Kroi i Cafalit  Цафалова Чешма  чешма и ниви на ЈЗ Kroi i Zeqo Farros  Чешма на Зего Фаро  чешма на Ј Kroi i Kotes  Котева Чешма  чешма на С Kroi i Mullahut  Чешма на Мулаху  чешма на рид на З Kroi i Pajkës  Пајкина Чешма  чешма и ниви на З Kroi i Stankos  Станкова Чешма  чешма на З Kroi i Shagut  Шачка Чешма  чешма на С Kroi i Shalës  Шалска Чешма  чешма на брег на Ј Kroi i Zekës  Зекина Чешма  чешма на ЈЗ Kryjzet   ниви на Ј Lajthi e Xhanos   лескова шума и ниви на Ј Luadh i Thatë   ниви и поле на С Lum’ i Karavidhës  Каравидска Река  поројница на И Lum i Math  Мат   Lum i Slivanjit  Сливенска Река  реката која го двои селото Lum i Vogël  Мала Река  река Llazinë  Лазина  ниви на З Mejtepi  Мектеп  поранешно турско училиште во центарот Mezhdat e Vrenit   ниви на С Mulliri i Braho Rrodhes  Мелница на Брахо Роде  мелница на С Mulliri i Bushit  Мелница на Буши  мелница во центарот Mulliri i Demko Rrodhes  Мелница на Димко Роде  мелница на С Mulliri i Pupes  Мелница на Пупе  мелница близу до центарот Nanatumbë/a  Нанатумба  отворено поле и шума во планината на Ј Nënëvarre   ниви на И Përroi i Cekrovës  Црковен Порој  поројница и ниви на И Përroi i Ormanit  Османов Порој  поројница на З Pluk/u  Плук  ниви на С Poçinovë/a  Починова  рид на З Qeramidhice/a  Ќерамидица  ниви во полето на З кајшто се правеле ќерамиди Rafshtira/t  Рафштира  ниски ридови на СИ Rakickë/a  Ракитска  ридови со шумички и ниви на З Sepet/i  Сепет  пасиште на Ј Stanobërdhë/a  Станово Брдо  рид во полето на З Shardhagane  Шардагане  лозјае на С Shimitër  Шимитер  урнатини на црква и пасиште близу до селото Shinepremte   ниви на И Shollagan/i   ниви во полето на С Shpell e Alevicës  Алевичка Пештера  пештера во планината на Ј Ura  Мост  мост во центарот Verret e Klishës  Црковни Гробишта  гробови на СЗ Vranomat  Враномат  ниви на З Xhamia  Џамија  поранешна џамија претворена во црква од Грците Xhumb/a e Shqipes   рид на СИ Zanog/u  Занога  ниви на С

+ Месности во Ревани преименувани со службен указ на 5 мај 1969 г. Име  Грчки  Ново име  Грчки  Опис Плаксени  Λαξένη  Лаксенти  Λαξεντὴ  врв на Гал’мбица (1.108 м), З над Ревани Ревани  Ρεβένι  Охирон  Οχυρόν  врв на Гал’мбица (1.115 м), ЈИ над Ревани

 Население 

 Наводи 

Категорија:Нестрам